laion/Wikipedia-Exotic huggingface dataset:
Use Your Illusion I & II World Tour – 1992 in Tokyo

Use Your Illusion I & II World Tour – 1992 In Tokyo הוא אלבום וידאו של להקת הרוק הכבד האמריקאית גאנז נ' רוזס, אשר הוקלט בהופעה של הלהקה בטוקיו ב-22 בפברואר 1992 ויצא לאור ב-8 בדצמבר באותה שנה. האלבום מהווה לאוגדן המכיל את שני אלבומי הווידאו Use Your Illusion World Tour – 1992 in Tokyo I ו-Use Your Illusion World Tour – 1992 in Tokyo II שיצאו בתאריך זהה לאלבום המדובר. במקור, הוקלטה ההופעה על ידי חברת שידורי הלווין של יפן בע"מ למטרת שידורה באפיק בבעלותה. כאשר גאנז נ' רוזס רצתה להפיץ את הסרט באמצעות חברת התקליטים האמריקאית גפן, הוציאה לאור שלוש גרסאות- Use Your Illusion World Tour – 1992 in Tokyo I, המהווה לחלק הראשון של ההופעה, Use Your Illusion World Tour – 1992 in Tokyo II, המהווה לחלק השני של ההופעה ו-Use Your Illusion I & II: World Tour – 1992 in Tokyo, המהווה לאוגדן המכיל את שני חלקי המופע. השירים "Pretty Tied Up", "Don't Cry", "November Rain", "Patience", "You Could Be Mine", "Move to the City" ו-"Estranged" הופיעו באלבום ההופעה הראשון של הלהקה, Live Era '87-'93 משנת 1999. עטיפות האלבום עוצבה בהשראת עטיפת הסינגל "Live and Let Die" שהוציאה הלהקה לאור ב-1991. Use Your Illusion World Tour – 1992 in Tokyo I Use Your Illusion World Tour – 1992 in Tokyo II אקסל רוז - שירה מובילה, פסנתר, תוף מרים, שריקה ומשרוקית סלאש - גיטרה מובילה, שירה מלווה וטוקבוקס גילבי קלארק - גיטרת ושירה מלווה דאף מק'אגן - גיטרת בס, טימפני, שירה מלווה ושירה מובילה מאט סורום - תופים, כלי הקשה ושירה מלווה דיזי ריד - קלידים, כלי הקשה, שירה מלווה ותוף מרים סס וורל רובין - קרן ליזה מקסוול - קרן אן קינג - קרן טרייסי עמוס - שירה מלווה רוברטה פרימן - שירה מלווה טדי אנדרידיס - קלידים, מפוחית ושירה מלווה פול בכר - ניהול שוג'י וואקאי - הפקה צוגיהיקו אימאי - הפקה טמאמאצו קוואטה - הפקה איצ'ירו מיסו - הפקה יאסומי טאקוצ'י - הפקה נובורו שימאסקי - הפקה רייקו נאקאנו - הפקה שיגו איגורו - הפקה פיל איליי - טכנאי תאורה דייוויד קהרר - טכנאי סאונד ג'ים מיטשל - טכנאי סאונד קווין רייגן - מנהל אמנותי
רוריד מוליקה

רוריד סילביו ג'יימס מקגילווארי-מוליקה (בסקוטית: Ruaridh Silvio James MacGillivray-Mollica; נולד ב-14 באוקטובר 2001) הוא שחקן, סופר ובמאי סקוטי-איטלקי. מוליקה נולד בפראטו שבאיטליה לאם סקוטית ואב איטלקי. הוא למד בבית הספר התיכון ברוטון באדינבורו, שם הצטרף ללהקת תיאטרון הנוער "סטריינג' טאון", שם גם פגש את סוכנתו רות הולימן. בשנת 2012 סיים מוליקה תואר ראשון במדעי המחשב מאוניברסיטת הריוט-ואט. הוא התכוון לעשות תואר שני באבטחת סייבר באוניברסיטה בלונדון, אבל דחה את לימודיו, כשלוהק לתפקיד משנה בסדרה "Red Rose". מוליקה החל את הקריירה שלו בטלוויזיה בגיל 12 בפרק בסדרת הטלוויזיה "Case Histories" עם ג'ייסון אייזקס ומארק בונאר, והבכורה שלו בסרט העלילתי כרקדן רקע בסרט Sunshine on Leith. בשנת 2015 הופיע בדרמת הטלוויזיה "סטונמאות'" כגרסה צעירה לדמותו של כריסטיאן קוק. בשנת 2018 שיחק בסרט "תגידי את זה לדבורים". בשנת 2022, שנתו האחרונה באוניברסיטה, חזר מוליקה לשחק כאשר הסוכנת שלו הולימן השיגה לו את התפקיד הראשי לצד ג'ושוע גריפין בסרט הקצר Too Rough שביים שון ליונאד. הסרט זכה בפרס BAFTA הסקוטי. לאחר מכן הוא זכה בתפקיד הראשון שלו כדמות חוזרת בתור פטריק הום בסדרת האימה Red Rose. בשנת 2024, שיחק מוליקה בתפקיד ראשי בסרטו השני של מיקו מקלה, סבסטיאן, שפתח את פסטיבל הסרטים סאנדנס לאותה שנה. מוליקה שיחק גם את הגרסה צעירה של דמותו של סטיבן מוייר בסדרת הטלוויזיה Sexy Beast. בשנת 2022 לוהק לתפקיד בסרט Sukkwan Island. בראיון למגזין הלהט"בי Queerty בפברואר 2024 אמר מוליקה לגבי המיניות שלו: "רק כשעברתי ללונדון והייתה לי היכולת להיות אני הבנתי, אה בעצם, לא, אני אוהב גם גברים". "Easter Road" (2020)", קאלום ביטי רוריד מוליקה, ברשת החברתית אקס (טוויטר) רוריד מוליקה, ברשת החברתית אינסטגרם רוריד מוליקה, ברשת החברתית LinkedIn רוריד מוליקה, במסד הנתונים הקולנועיים IMDb (באנגלית) Bamigboye, Baz (19 בינואר 2024). "Breaking Baz: Scottish-Italian Newcomer Ruaridh Mollica On His Breakthrough Performance In Mikko Makela's Sundance-Bound 'Sebastian'". Deadline. נבדק ב-19 בינואר 2024. {{cite web}}: (עזרה) "Ruaridh Mollica". Strange Town Agency. נבדק ב-23 באוגוסט 2023. {{cite web}}: (עזרה) Bamigboye, Baz (19 בינואר 2024). "Breaking Baz: Scottish-Italian Newcomer Ruaridh Mollica On His Breakthrough Performance In Mikko Makela's Sundance-Bound 'Sebastian'". נבדק ב-19 בינואר 2024. {{cite web}}: (עזרה) Dibdin, Thom (8 ביוני 2015). "Strange Town Nights". All Edinburgh Theatre. נבדק ב-23 באוגוסט 2023. {{cite web}}: (עזרה) Orenstein, Eitan (26 במרץ 2023). "In Conversation With Ruaridh Mollica". נבדק ב-23 באוגוסט 2023. {{cite web}}: (עזרה) Palmer, Katie (20 ביולי 2022). "Witness Number 3 cast: Who is in the Channel 5 series?". Daily Express. נבדק ב-12 באוקטובר 2022. {{cite web}}: (עזרה) Avella, Frank J. (23 בינואר 2024). "Sundance: Director Mikko Mäkelä, Star Ruaridh Mollica On Their Bold New Queer-Themed Film 'Sebastian'". AwardsDaily. נבדק ב-24 בינואר 2024. {{cite web}}: (עזרה) "Swann Arlaud, Woody Norman, Ruaridh Mollica and Alma Pöysti to Star in 'Sukkwan Island' Film Adaptation From Haut Et Court (EXCLUSIVE)". 31 בינואר 2024. נבדק ב-2 בפברואר 2024. {{cite web}}: (עזרה) Scheetz, Cameron (1 בפברואר 2024). "Ruaridh Mollica says sex worker drama 'Sebastian' helped him understand his queerness". Queerty. נבדק ב-2 בפברואר 2024. {{cite web}}: (עזרה)
אפאנטרי

האפאנטרי (בלטינית: Epanterii או Epanterii Montani) היו שבט ליגורי קטן ששכן בהרי האלפים התחתונים, ליד חוף הים התיכון, בתקופת הברזל. הם מוזכרים רק פעם אחת בתור Epanterii Montani על ידי טיטיס ליוויוס (סוף המאה הראשונה לפני הספירה). נראה כי השם Epanterii הוא ממקור הודו-אירופי. אפשר לפרש את זה כנובע משורש ep-ant-, כלומר "שייך לסוס" או "מסופק בסוסים". שבט האפאנטרי שכן בהרי האלפים התחתונים, ליד חוף הים התיכון. המיקום המדויק של הטריטוריה שלהם נותר לא ברור. היא הייתה אולי ממוקמת בעמק טנרו העליון, צפונית לאינטימילי ולאינגאוני, ומזרחית לאקדיני ולווסוביאני. עד המאה ה-3 לפני הספירה, הפריחה של מרכזי החוף הליגוריים המשגשגים הוביל לעימותים חוזרים ונשנים עם שבטים הרריים שערכו פשיטות על שכניהם העשירים יותר. במהלך המלחמה הפונית השנייה (218–201 לפנה"ס), מגו ברקה הקרתגי כרת ברית בשנת 205 לפנה"ס עם אינגאוני החוף כדי להבטיח דריסת רגל על החוף האיטלקי. הוא עזר להם במאבקם נגד האפאנטרי, שחיו מעליהם על הגבעות ופשטו על שטחם, ולבסוף לקח שבויי מלחמה אפאנטרים לקרתגו. Livy (2019). History of Rome. Loeb Classical Library. תורגם ע"י Yardley, J. C. Harvard University Press. ISBN 978-0674992566. Dyson, Stephen L. (1985). The Creation of the Roman Frontier. Princeton University Press. ISBN 978-1-4008-5489-9. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Livy. Ab Urbe Condita Libri, 28:46. Pokorny, Julius (1959). "Zu den keltischen -nt- Suffixen". Münchener Studien zur Sprachwissenschaft. 15: 5–16. Talbert 2000, Map 16: Col. Forum Iulii-Albingaunum. Dyson 1985, p. 92. Dyson 1985, pp. 96–97.
בית הכנסת בכוכב הירדן

בית הכנסת בכוכב הירדן הוא בית כנסת המתוארך למאה השלישית או הרביעית לספירה שנמצא ביישוב היהודי כוכב ששרידיו ממוקמים כק"מ מטר דרום מזרחית למבצר כוכב הירדן. גילוי מספר רב כל כך של אבנים בשימוש משני הובילו את הארכאולוגים לבצע סריקות באזור המבצר. למרגלות המבצר, במרחק של כ־700 מטר לכיוון דרום מזרח, נתגלו שרידי יישוב ובו חלקה מאורכת, המתאימה לבניית בית כנסת. במקום עדיין נראו שרידי בסיסי עמודי בזלת. היישוב נמצא ליד מעין עין הידיד, על שמו של "הידיד" אורד צ'ארלס וינגייט. הממצאים הראשונים שהעידו על קיומו של בית כנסת עתיק באזור המבצר של כוכב הירדן נתגלו באבני המבצר עצמו. כשהתחילו החפירות הארכאולוגיות במבצר בשנת 1966 נתגלו בקירות המבצר אבני בזלת בשימוש משני, עליהם גילופים המאפיינים אבנים מעוטרות של בתי כנסת קדומים ברמת הגולן. הגילופים כללו מוטיבים של גפנים, מיאנדרים כפולים העוטפים דוגמאות של בעלי חיים וצמחים. החותם הסופי היה מציאת שברי משקוף בזלת עליו חרוטה מנורה שבעת קנים, ארון קודש, מחתה וטבולה אנסטה. בשלב מאוחר יותר נתגלה חלק נוסף של המשקוף עליו כתובת בארמית. במשקוף השלם נראו מנורת שבעת קנים, כשמכל צד של המנורה יש ארון קודש ולאחריו טבולה אנסטה כשבימנית מבניהן הייתה כתובת: דשרן הדה סכופתה מן דרחמנה ומן עמלי אמן אמן סלה תרגום: שנתנו [קבעו] את המשקוף הזה משל הרחמן ומעמלם אמן אמן סלה. במיקום עצמו של היישוב נתגלתה טרסה מאורכת ומישורית שבה שרידי בסיסי עמודים וחוליות עשויות אבן בזלת. מסביב נמצאו אבני בנייה רבות, ככל הנראה של שאר מבני היישוב. החרסים שנתגלו על פני השטח תוארכו לתקופה הרומית והביזנטית. השם הערבי של כוכב הירדן הוא כאוכב אל האווא. כאוכב - כלומר כוכב, המילה הערבית משמרת את השם העברי שניתן למקום. השם כוכב או כוכבא ניתן למקומות גבוהים בתקופת המשנה והתלמוד, דבר שתואם את אזכור שמות היישובים ברמת יששכר. מאיר בן דב, בית הכנסת בכוכב הירדן וזיהויה של גרופינה, קדמוניות 2, 1973, עמ' 60-62 מאיר בן דב, החפירות במבצר הצלבני בכוכב הירדן, קדמוניות 1, 1969, עמ' 22-27
אטילה אברהם

אטילה אבּרהם (בהונגרית: Ábrahám Attila;‏ קאפובאר, 29 באפריל 1967) הוא אלוף אולימפי בקיאקים, מנהל ספורט מוביל. מאז 1977, הוא התחרה בקיאקים עבור Rába ETO, מאז 1985 עבור Budapesti Honvéd, ומ-1995 עד 1996 עבור MTV SE. בין 1985 לבין 1996 היה חבר בנבחרת הונגריה. הוא השיג את הצלחתו הגדולה ביותר באולימפיאדת סיאול (1988), שם זכה באליפות אולימפית ב-1000 מטר כחבר ברביעיית הקיאקים שהורכבה מאטילה אברהם, פרנץ צ'יפש, ז'ולט דיולאי ושאנדור הודושי. במהלך הקריירה הספורטיבית שלו, הוא זכה גם בשתי מדליות אולימפיות נוספות ובחמישה תוארי אליפות עולם. ב-1991 הוא הפך למורה במכללה להכשרת מורים דיולה יוהאס בסגד, וב-1999 קיבל דוקטור במשפטים באוניברסיטת יוזף אטילה בסגד. בין השנים 1997–2004 היה נשיא איגוד הספורטאים למלחמה בסמים בין השנים 2003–2004 היה נשיא האיגוד הלאומי של מועדוני כושר ובריאות, מ-2001 עד 2004 היה נשיא הקרן למען פיתוח תרבות אורח החיים ההונגרית. בשנת 1998 הפך לחבר נשיאות איגוד הקיאק-קאנו, בה היה אחראי על העניינים הבינלאומיים, לימים היה חבר בוועדת האישור וההעברה. לאחר פרישתו עבד גם ככתב טלוויזיה. מ-7 באוקטובר 2004 הוא היה נשיא לשכת הספורט הלאומית עד יולי 2006, אז הופסק תפקידו, בתפקיד זה היה מזכיר מדיני (סגן שר) בתפקיד האחראי לענייני ספורט. בפברואר 2012 הוא הפך למזכיר הכללי של איגוד הקיאק-קנו ההונגרי. הוא כיהן בתפקיד זה עד אוגוסט 2014. מ-1 בספטמבר 2014, הוא היועץ המשפטי, מנהל העסקים ובעלים משותף של "אקדמיית הכושר". משפחתו אשתו היא מורה, מנהלת ובעלים משותף של האקדמיה לכושר (Fitness Akadémia). יש להם שלושה ילדים. בנו הבכור, מאתה (Máté) (1995), הפך לאחד ממנהיגי תנועות המחאה של בתי הספר התיכוניים בדצמבר 2012. אלוף אולימפי (קיאק רביעייה, 1000 מטר - 1988) אולימפי מקום 2 (קיאק רביעייה 1000 מטר - 1992) אולימפי מקום 3 (קיאק זוגי 500 מטר - 1988) אלוף עולם חמש פעמים (קיאק זוגי 10,000 מטר - 1989, 1993; קיאק רביעייה 1,000 מטר - 1989, 1990, 1991) אלוף עולם שלוש פעמים זוגי. (קיאק ארבע 500 מטר: 1991 ; קיאק 1000 מטר - 1993, 1995) אליפות עולם מקום 3 (קיאק רביעייה 500 מטר - 1990) זוכה האוניברסיאדה (קיאק רביעייה 1000 מטר: 1987) 17 פעמים אלוף הונגריה (קיאק זוגי 10,000 מטר: 1986, 1988, 1990, 1993; קיאק זוגי 1,000 מטר: 1988; קיאק זוגי 500 מטר: 1986, 1988, 1987, 1991, 1993, 1995, קיאק רביעייה 500 מטר: 1990, 1993, 1995 קיאק רביעייה 200 מטר: 1993) Ábrahám Attila profilja a Nemzetközi Olimpiai Bizottság oldalán (באנגלית) Ábrahám Attila profilja az Olympedia oldalán (באנגלית) Ki Kicsoda 2004 – מסת"ב 9638634502 Révai új lexikona I. (A–Baj). Főszerk. Kollega Tarsoly István. Szekszárd: Babits. 1996. ISBN 963-901-595-4 Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN ללא) Ábrahám Attila profilja a Magyar Olimpiai Bizottság oldalán Profilja az Olimpiai adatbázisban (באנגלית) אטילה אברהם, באתר הוועד האולימפי הבין-לאומי אטילה אברהם, באתר olympedia.org "Olimpiai bajnok lett a kajak-kenu szövetség főtitkára". telesport.hu. 2012-02-14. "Kajak-kenu: lemondott főtitkári tisztségéről Ábrahám Attila". nemzetisport.hu. 2014-08-04. "Ábrahám Attila Dr". fitness.hu. 2015-04-22. "Ábrahám Júlia Dr". fitness.hu. 2015-04-22. אורכב מ-המקור ב-2015-07-21. "Megmondófiú". nol.hu. 2012-12-19.
תקן ביקורת 910

תקן ביקורת 910 – ביקורת של בקרה פנימית על דיווח כספי המשולבת עם ביקורת של דוחות כספיים הוא תקן ביקורת שפורסם על ידי לשכת רואי החשבון בישראל. תקן ביקורת זה קובע כללים ומספק הנחיות בנוגע לביקורת הפנימית של הגוף המבוקר. ישנם גופים וחברות המחויבים במערך של ביקורת פנימית, ורואה החשבון המבקר של הדוחות הכספיים צריך לבחון את טיב הבקרה הפנימית הנ"ל, להיעזר בה בעת ביקורתו שלו (שהיא בתורה מוגדרת כ-"ביקורת חיצונית") וגם לחוות עליה את דעתו בדו"ח המבקר שמצורף לדוחות הכספיים המבוקרים של הגוף. תקן זה, תקן ביקורת 911 (וקודמיהם) באו על רקע חוק סרבנס-אוקסלי שחוקק בארצות הברית. חוק זה בא בעקבות פרשת קריסת חברת אנרון ובמהלכה הייתה ביקורת רבה על הבקרה ועל הדיווח לדוחות הכספיים של החברה שהתבררו ככוזבים. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 106, תקן ביקורת 103 (שפורסם בשנת 2011) שעסקו באותו נושא ועל עוד מספר תקנים אחרים. תקן ביקורת 910 באתר לשכת רואי חשבון תקן ביקורת 106 באתר לשכת רואי החשבון תקן ביקורת 103 באתר לשכת רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
דיוויזיית המילואים ה-44 (האימפריה הגרמנית)

דיוויזיית המילואים ה-44 (בגרמנית: 44. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה הייתה חלק מקורפוס המילואים ה-22 וגויסה בעיקר בפרובינציית ברנדנבורג הפרוסית, אך רגימנט המילואים ה-208 הוקם בפרובינציית הנובר ודוכסות בראונשווייג. דיוויזיית המילואים ה-44 לחמה תחילה בחזית המערבית, נלחמה על האיזר באוקטובר-נובמבר 1914 והסתערה על דיקסמוד באמצע נובמבר. היא נותרה בלוחמת החפירות לאורך האיזר עד יוני 1915, ונלחמה סביב איפר באפריל-מאי. ביוני היא הועברה לחזית המזרחית. היא נלחמה במתקפת גורליצה-טרנוב, כולל קרב למברג ב-1915 וההסתערות על ברסט-ליטובסק. לאחר מכן השתתפה במערכה הסרבית. לאחר המערכה היא נשארה בעתודה עד שחזרה לחזית המערבית בפברואר 1916. לאחר מכן היא נלחמה בקרב ורדן. ביולי 1916 לחמה הדיוויזיה בקרב על הסום, ובאפריל 1917, היא נלחמה בקרב השני על האם, הידוע גם בשם קרב שמפאן השלישי (ולפי הגרמנים בתור הקרב הכפול על האן ובשמפאן). לאחר מכן, הדיוויזיה נכנסה לחפירות סביב ורדן, ונשארה שם עד אוקטובר 1917, אז הצטרפה לקרב פשנדל. הדיוויזיה נשארה אז בקו בעיקר סביב פלנדריה עד ספטמבר 1917, אז הועברה ללורן. היא סיימה את המלחמה בעמדת אנטוורפן/מז של הגרמנים. ב-1918, המודיעין של מדינות ההסכמה דירג את הדיוויזיה כדיוויזיה מדרגה ראשונה, למרות שב-1917 הוא ציין ליקויים בתפקוד הדיוויזיה כדיוויזיית תקיפה. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. גנרל-לויטננט אויגן פון דורר (25 באוגוסט 1914 – 2 באפריל 1916) גנרל-מיור קרל פון ויכמן (3 באפריל 1916 – 17 ביוני 1916) גנרל-לויטננט קורט כריסטוף פון פלקרזאמב (21 בספטמבר 1916 – 19 באוגוסט 1917) גנרל-לויטננט אנטון ברון דיגאון פון מונטטון (20 באוגוסט 1917 – 15 במרץ 1918) גנרל-מיור אוטו האס (16 במרץ 1918 – 16 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 44. Reserve-Division (Chronik 1914-1918) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 458-461.
Tough (שיר של קוואבו ולנה דל ריי)

"Tough" הוא שיר שהוקלט על ידי הראפר האמריקאי טראוויס סקוט ביחד עם הזמרת-יוצרת האמריקאית לנה דל ריי. השיר יצא לאור ב- 3 ביולי 2024, על ידי חברות התקליטים קוואליטי קונטרול מיוזיק ומוטאון, כסינגל שלא מתוך אלבום. ב-9 במאי 2024, שותף קטע מהשיר בעמוד האינסטגרם, כאשר קטע שני מהשיר שותף ב-19 ביוני. למחרת, דל ריי הופיעה בפנוויי פארק כחלק מסיבוב ההופעות שלה "Lana Del Rey's 2023–2024 tour", שם היא הביאה את קוואבו כאורח מיוחד וביצעו את השיר. לאחר יציאת השיר, קטע של דל ריי וקוואבו שהקליטו את השיר שותף על ידי האחרון באינסטגרם. לאחר צאתו, מגזין בילבורד אמר על השיר; "קצת קאנטרי, קצת טראפ ואלט-פופ, לרצועה בהפקת אנדרו ואט וסירקוט יש הוק חלומי שקשה להפסיק לזמזם כשהשיר נגמר." מגזין Clash תיאר את השיר כ"מדינה -מלכודת אמן", והעניק ציון תוך מתן 8/10. סרטון השיר "Tough" באתר יוטיוב מידע על השיר "Tough" באתר iTunes מידע על השיר "Tough" באתר ספוטיפיי לנה דל ריי, קוואבו, סירקט, אנדרו ואט, ג'ק אנטונוף, קלייטון ג'ונסון, בני נגרין, אליסה יולו, ג'קסון פריי, ג'וש דור, מדוקס באסטון, ניק באייליי "Instagram". "Instagram". "Instagram". "Fans Choose Lana del Rey & Quavo's 'Tough' as This Week's Favorite New Music". Billboard. "Lana del Rey, Quavo - 'Tough'; A Country-Trap Masterclass | Reviews". Clash. "ARIA Top 50 Singles Chart". Australian Recording Industry Association. 15 ביולי 2024. נבדק ב-13 ביולי 2024. {{cite web}}: (עזרה) @billboardcharts (15 ביולי 2024). "@QuavoStuntin & Lana Del Rey's "Tough" debuts at No. 33 on this week's #Hot100" (Tweet). נבדק ב-16 ביולי 2024 – via Twitter. {{cite web}}: (עזרה) "IFPI Charts". ifpi.gr. אורכב מ-המקור ב-11 ביולי 2024. נבדק ב-13 ביולי 2024. {{cite web}}: (עזרה) "Quavo Chart History (Luxembourg Songs)". Billboard. נבדק ב-16 ביולי 2024. {{cite journal}}: (עזרה) "Straumēšanas TOP 2024 – 28. nedēļa" [Streaming TOP 2024 – Week 28] (בלטבית). LAIPA. 15 ביולי 2024. נבדק ב-15 ביולי 2024. {{cite web}}: (עזרה) "Singel 2024 uke 28". VG-lista. נבדק ב-13 ביולי 2024. {{cite web}}: (עזרה) "NZ Top 40 Singles Chart". Recorded Music NZ. 15 ביולי 2024. נבדק ב-13 ביולי 2024. {{cite web}}: (עזרה) "OLiS – oficjalna lista sprzedaży – single w streamie" (Select week 05.07.2024–11.07.2024.) (בפולנית). OLiS. נבדק ב-18 ביולי 2024. {{cite web}}: (עזרה) "Top Singles (Week 28, 2024)" (בצרפתית). Syndicat National de l'Édition Phonographique. נבדק ב-15 ביולי 2024. {{cite web}}: (עזרה) "BGM Chart – Week 28 of 2024". Circle Chart (בקוריאנית). נבדק ב-18 ביולי 2024. {{cite web}}: (עזרה) "Quavo and Lana Del Rey Share Video for New Song "Tough"". Pitchfork. 3 ביולי 2024. נבדק ב-13 ביולי 2024. {{cite web}}: (עזרה) "Quavo and Lana Del Rey – Tough". Interscope. 3 ביולי 2024. נבדק ב-13 ביולי 2024. {{cite web}}: (עזרה)
גביע אוקיאניה לאומות 2024

גביע אוקיאניה לאומות 2024, אשר נערך בחודש יוני 2024 בוונואטו ובפיג'י, היה הטורניר ה־11 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה. התחרות התקיימה בערים פורט וילה וסובה. הטורניר התקיים לאחר 8 שנים של הפסקה, לאחר שגביע אוקיאניה לאומות 2020 בוטל עקב התפרצות מגפת הקורונה. נבחרת קלדוניה החדשה פרשה מהתחרות כמה ימים לפני שהתחילה עקב הפרות הסדר בה, וכך ירד מספר המשתתפות בטורניר מ־8 ל־7. נבחרת ניו זילנד רשמה את זכייתה השנייה ברציפות והשישית בסך הכול בטורניר. הערה: קלדוניה החדשה פרשה מהתחרות עקב הפרות הסדר שהתרחשו בה. "OFC competitions calendar confirmed for 2024". Oceania Football Confederation. ארכיון מ-2 בדצמבר 2023. נבדק ב-1 בדצמבר 2023. {{cite web}}: (עזרה) "OFC Nations Cup 2020 cancelled". Oceania Football. ארכיון מ-2 באוקטובר 2020. נבדק ב-16 באוגוסט 2023. {{cite web}}: (עזרה)
נסיכת המדעים

נסיכת המדעים הוא אתר אינטרנט הפונה לקהל הרחב ועוסק בקידום אוריינות סטטיסטית וחשיבה ביקורתית. האתר מנוהל על ידי הסטטיסטיקאי הישראלי ד"ר יוסי לוי. "נסיכת המדעים" החל את דרכו באתר הבלוגים "רשימות" ביוני 2004, ועבר לפלטפורמה עצמאית ב-2008. במשך הזמן התפתח האתר למרכז תוכן, בעיקר בתחומי הסטטיסטיקה. השם "נסיכת המדעים" הוא פרפרזה על אמירתו של קרל פרידריך גאוס כי "המתמטיקה היא מלכת המדעים", ומרמז על הקשר בין המתמטיקה והסטטיסטיקה. כותרת המשנה של האתר היא "אלוהים משחק ביקום בקוביות", כניגוד לאמירתו של אלברט איינשטיין שטען כי “אלוהים לא משחק ביקום בקוביות”. כותרת זו מדגישה כי האקראיות היא תכונה מובנית בסיסית של עולמנו, ומכאן את נחיצות הכלים המדעיים לטיפול בתופעת האקראיות – תורת ההסתברות ומדע הסטטיסטיקה. עיקר התוכן באתר הוא פוסטים המחולקים לנושאים. שני הנושאים בעלי המספר הגבוה ביותר של פוסטים הם "על סדר היום" ו-"כלכלה וחברה". נושאים אלה עוסקים באקטואליה מנקודת המבט של סטטיסטיקאי, והיוו את ליבת התכנים החל מהקמת הבלוג ב-2004. הנושא הנרחב השלישי הוא "האנשים שמאחורי הסטטיסטיקה". שלושת הפוסטים הנצפים ביותר באתר עוסקים בטעות הדגימה, חישוב גודלי מדגם, וב-p-value. פוסט קונטרוברסלי שדן בשאלה האם צמחונות גורמת לאנורקסיה קיבל יותר מ-1,000 כניסות בשבוע שלאחר פרסומו ב-2018, ונסגר לתגובות. במהלך חודש מרץ 2018, המצוין כחודש הנשים בהיסטוריה, פורסמו 31 פוסטים, אחד בכל יום, שסיפרו את סיפוריהן של סטטיסטיקאיות מובילות בעבר ובהווה. שתי סדרות פוסטים ממוקדות נוספות עסקו ב-"שבעת החטאים של הסטטיסטיקה" ובהסקה סיבתית. במהלך השנים נוספו לאתר מצגות של הרצאות וקורסים מאת יוסי לוי. כמו כן פעילות האתר התרחבה לרשתות החברתיות. לנסיכת המדעים יש 5 דפים ושתי קבוצות בפייסבוק, עם מספר כולל של כ-25 אלף עוקבים. כמו כן יש לנסיכת המדעים ערוץ ביוטיוב. בתקופת מגפת הקורונה נערכו הרצאות זום לקהל הרחב. ניוזלטר חודשי הופעל במשך כשנתיים. פרויקט נוסף הוא תרגום פוסטים נבחרים לאנגלית ופרסומם בבלוג נוסף. האתר הוזכר במספר רשימות של בלוגים מומלצים. והומלץ על ידי המרכז הארצי למורים למתמטיקה בחינוך העל יסודי. סטטיסטיקה אוריינות סטטיסטית ספקנות חשיבה ביקורתית ספקנות מדעית אתר נסיכת המדעים נסיכת המדעים ברשת החברתית פייסבוק ערוץ נסיכת המדעים ברשת החברתית יוטיוב אפלטון – הבלוג של אורי קציר, רשימת ה-25: הבלוגים הנבחרים של אפלטון לשנת 2005 הבלוגים הישראלים המומלצים, באתר ynet, 2 במאי 2006 הבלוגים המומלצים של נענע לשנת 2007 נסיכת המדעים - מתמטיקה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נסיכת המדעים".
עוזא

עוזא או עוזה, הוא דמות מקראית הנזכרת בספר שמואל, שם מתואר מותו בעקבות נגיעתו והחזקתו של ארון הברית, בעת החזרת ארון הברית לישראל ועלותו לירושלים. סיפורו של עוזה מופיע בשני מקומות בנביאים: ספר שמואל ב' ו' מפסוק ג', ודברי הימים א' יג מפסוק ז. עוזה היה בנו של אבינדב, שבביתו הניחו אנשי קרית-יערים את הארון לאחר שחזר מארץ פלשתים. הארון הונח בעגלה חדשה רתומה לבקר, ושני בניו של אבינדב, עוזא ואַחְיוֹ, מנהיגים את העגלה, אחיו מקדימה ועוזא מאחורה: ”וַיַּרְכִּבוּ אֶת אֲרוֹן הָאֱלֹהִים אֶל עֲגָלָה חֲדָשָׁה וַיִּשָּׂאֻהוּ מִבֵּית אֲבִינָדָב אֲשֶׁר בַּגִּבְעָה וְעֻזָּא וְאַחְיוֹ בְּנֵי אֲבִינָדָב נֹהֲגִים אֶת הָעֲגָלָה חֲדָשָׁה”. כשהעגלה עם הארון התקרבו לגורן נכון הארון שעל גבי העגלה מט ליפול, ועוזא תפס את הארון בידיו על מנת שלא יפול לארץ ”וַיָּבֹאוּ עַד גֹּרֶן נָכוֹן וַיִּשְׁלַח עֻזָּא אֶל אֲרוֹן הָאֱלֹהִים וַיֹּאחֶז בּוֹ כִּי שָׁמְטוּ הַבָּקָר.” מיד לאחר שהחזיק את הארון, נספה עוזא כעונש על מעשה זה ”וַיִּחַר אַף יְהוָה בְּעֻזָּה וַיַּכֵּהוּ שָׁם הָאֱלֹהִים עַל הַשַּׁל וַיָּמָת שָׁם עִם אֲרוֹן הָאֱלֹהִים”. לדעת חז"ל המילה 'של' משמעותה מלשון שגגה, מאחר שעוזא היה צריך להבין מדעתו שאם 'הארון נושא את נושאיו' - זאת אומרת שהלווים נושאי הארון נישאו על ידי הארון, ולא שהם נשאו את הארון, אם כך וודאי שאין צורך להחזיק את הארון מליפול. דוד שחרד לנוכח הריגתו של עוזא בעקבות אי זהירתו בכבוד הארון קורא את מקום הריגת עוזא "פרץ-עוזה", שפירושו 'ההתפרצות והשבר שאירע עוזה', מחליט דוד שאין זו שעת הכושר לעלות את הארון לירושלים, וחוזר בו מכוונתו זו, ותחת זה הוא מסיט את התהלוכה לביתו של עובד אדום הגתי למשך שלושה חודשים. באותם שלושה חודשים זוכה עובד לברכה, כשכל כלותיו נפקדות. כשדוד שומע שה' בירך את עובד אדום, הוא חוזר ומעלה את הארון לעיר דוד, כפי התוכנית המקורית. בתלמוד בבלי מסכת סוטה מובאים כמה מאמרי חז"ל בביאור דברי הפסוקים העוסקים במות עוזא: סיבת מות עוזא - בתלמוד נאמר שסיבת מותו של עוזא היה בעקבות אחזיתו בארון הברית: ועל דבר זה נענש עוזא שנאמר (דברי הימים א יג, ט) ויבאו עד גורן כידון וישלח עוזא את ידו לאחוז את הארון אמר לו הקב"ה עוזא נושאיו נשא עצמו לא כל שכן אמנם לאחר מכאן הובאה דרשה נוספת של אחד האמוראים, שעוזא עשה את צרכיו לפני הארון. ב'בן יהוידע' כתב שלדעת האומרים כן, עבר עוזא שתי עבירות, ולכך נענש. עולם הבא - בתלמוד מובאת דעת רבי יוחנן שעוזא יש לו חלק לעולם הבא: ”עוזא בא לעוה"ב שנאמר עם ארון האלהים מה ארון לעולם קיים אף עוזא בא לעוה"ב”. ויחר לדוד - בתלמוד הובאה דעת רבי אלעזר, שהכוונה שנשתנו פניו כחררה (=עוגת גחלים). בסיבת הדבר שאירע כן לדוד שמת עוזא בעת שהוליך את ארון הברית לביתו בעיר דוד, כתבו חז"ל שהוא מפני שקרא לדברי תורה - זמירות: ”זמירות היו לי חוקיך”, ולכך נכשל בדבר שאף תינוקות של בית רבן יודעים, שאין לישא את ארון ברית ה' בעגלה אלא ביד, כמאמר הפסוק ”וְלִבְנֵי קְהָת לֹא נָתָן כִּי עֲבֹדַת הַקֹּדֶשׁ עֲלֵהֶם בַּכָּתֵף יִשָּׂאוּ” (ספר במדבר, פרק ז', פסוק ט'). מדיה וקבצים בנושא עוזא בוויקישיתוף בדברי הימים הכתיב הוא 'עוזא', בספר שמואל מוזכר לעיתים 'עוזא' ולעיתים 'עוזה'. בדברי הימים מכונה המקום 'גורן כידון'. "ויבואו עד גורן נכון וישלח עוזה אל ארון האלהים ויאחז בו כי שמוטו הבקר. אמר הקב"ה ארון נושא את נושאיו עצמו לא כל שכן?!" (ילקוט שמעוני שמואל ב, פרק ה רמז קמב)